
MARKETING INTERNAŢIONAL 


- Suport de curs - 


„Companiile trebuie să înţeleagă faptul că marketingul nu este un cost, ci o investiție”. 

PARTEA I: Mediul internaţional de afaceri 


Marketingul internaţional reprezintă procesul de planificare şi conducere a tranzacţiilor dincolo 
de barierele naţionale pentru a crea schimburi care să satisfacă obiectivele unor persoane sau 


organizaţii. 


Marketingul internaţional este o îmbinare între ştiinţa şi arta de a face afaceri cu alte discipline, 
cum ar fi: economie, studii culturale, geografie, istorie, limbi străine, drept, statistică, demografie, 
precum şi alte domenii necesare pentru a explora piața globală. Este comparat de specialişti cu 
escaladarea unui munte: provocator, dur, dar şi revigorant. 

Statele cele mai deschise către globalizare au înregistrat o rată de creştere economică de peste 
50% față de cele care se adaptează mai greu acestui fenomen. 


1. Efectele activării pe pieţele străine 


a) firmele: 


obţin costuri scăzute şi profituri ridicate, atât pe piaţa naţională, cât şi pe pieţele străine; 

se bucură de o anumită stabilitate, deoarece nu mai depind de o singură piaţă; 

pot să înveţe de la competitorii lor de pe toate pieţele pe care activează; 

pot să beneficieze de personal talentat din ţările respective. 

cercetările au demonstrat că firmele de orice mărime şi orice specializare, care au 
activitate internaţională au rezultate mult mai bune decât firmele care activează doar în 
ţara-mamă. 


b) angajaţii: 


au salarii mai mari decât personalul firmelor strict domestice; 

au un loc de muncă mai sigur; 

angajaţii filialelor beneficiază de condiţii mai bune de muncă decât cele oferite în mod 
obişnuit la ei în ţară, fiind impuse de sediul central (de exemplu, Nike are condiţii de 
muncă globale). 


c) consumatorii: 


beneficiază de o ofertă vastă şi variată; 

datorită existenţei unui mediu extrem de competitiv, preţurile sunt scăzute şi de o calitate 
ridicată, faţă de produsele oferite de producătorii care activează într-o singură ţară; 

a crescut gradul de disponibilitate a bunurilor şi serviciilor. 


2. Mediul politic şi de securitate 
situaţia de pe plan internaţional a unei ţări; 


natura sistemului social-economic; 
calitatea guvernanţei (corupţia). 


1 Finlanda 1 Haiti 

2 Islanda 2 Myanmar 

3 Noua Zeelandă 3 Iraq 

4 Danemarca 4 Guinea 

5 Singapore 5 Sudan 

6 Suedia 6 Republica Democrată Congo 
7 Elveţia 1 Ciad 

8 Norvegia 8 Bangladesh 

9 Australia 9 Uzbekistan 

10 Olanda 10 Guinea Ecuatorială 


3. Mediul economic 


Unul dintre cei mai populari indici de reprezentare a libertății economice este Indicele Libertății 


Economice publicat de către Fundația Heritage din SUA. Acesta este un indice sintetic, care ia în 
considerare „10 libertăți” specifice mediului economic: 


l. 


2. 


10. 


Libertatea afacerilor (engl. „business freedom”) = este o măsura a cât de liberi sunt 
întreprinzătorii de a înfiinţa noi afaceri, de a obține licenţe sau de a-şi lichida afacerea. 
Libertatea comerțului (engl. „trade freedom”) = ia în calcul atât mărimea medie a taxelor 
vamale (80% din subindice) cât şi barierele nontarifare în calea comerţului (pondere de 20%); 
Libertatea fiscală (engl. „fiscal freedom”) = este cu atât mai mare cu cât taxele sunt mai mici; 
Libertatea faţă de intervenţia guvernului (engl. „freedom from government”) = ia în calcul 
ponderea cheltuielilor guvernamentale în PIB ca măsura a intervenţiei acestuia în economie; 
Libertatea monetară (engl. „monetary freedom”) = ia în considerare stabilitatea preţurilor (în 
principal inflaţia); 

Libertatea investiţiei (engl. „investment freedom”) = este cu atât mai redusă cu cât ţările impun 
diferite restricţii investiţiilor străine directe; 

Libertatea financiară (engl. „financial freedom”) = este cu atât mai ridicată cu cât 
reglementările în domeniul bancar sunt mai reduse; 

Libertatea exercitării drepturilor de proprietate (engl. „property rights”) = este condiţia 
fundamentală a unei economii de piaţă. Scorul este mai ridicat cu cât drepturile de proprietate 
sunt mai puternic protejate; 

Libertatea de corupţie (engl. „freedom from corruption”) = este cu atât mai ridicată cu cât 
corupţia este mai redusă; 

Libertatea forței de muncă (engl. „labor freedom”) = este cu atât mai redusă cu cât există 
restricţii în ceea ce priveşte nivelul salariilor iar flexibilitatea de pe piaţa forţei de muncă este 
mai redusă. 


1 Hong Kong í| Coreea de Nord 

2 Singapore 2 Cuba 

3 Australia 3 Libia 

4 Statele Unite ale Americii 4 Zimbabwe 

5 Noua Zeelandă 5 Burma 

6 Marea Britanie 6 Turkmenistan 

7 Irlanda 7 Republica Democrată Congo 
8 Luxemburg 8 Iran 

9 Elveţia 9 Angola 

10 Canada 10 Guinea Bissau 


1 Luxemburg $ 71.400 1 Malawi $ 600 
2 Bermuda $ 69.900 2 Somalia $ 600 
3 Guinea Ecuatorială $ 50.200 3 Insulele Comore $ 600 
4 Emiratele Arabe Unite $ 49.700 4 Insulele Solomon $ 600 
5 Norvegia $ 46.300 5 Republica Democrată Congo $ 700 
6 Irlanda $ 44.500 6 Burundi $ 700 
7 Statele Unite ale Americii $ 44.000 7 Timorul de Est $ 800 
8 Insulele Cayman $ 43.800 8 Tanzania $ 800 
9 Andorra $ 38.800 9 Afganistan $ 800 
10 Islanda $ 38.000 10 Sierra Leone $ 900 


Naţiunile Unite au încercat să construiască un indicator mai cuprinzător, denumit Indicele 
Dezvoltării Umane (engl. „Human Development Index” - HDI), care ia în considerare trei dimensiuni 
ale dezvoltării umane: 

- o viaţă îndelungată şi sănătoasă, măsurată prin aşteptările de viaţă la naştere; 

- cunoaşterea: măsurată prin rata de alfabetizare a adulţilor dar şi prin gradul de înrolare la 
învăţământul primar, secundar şi terțiar; 

- un standard decent de viaţă: comensurat prin PIB pe cap de locuitor măsurat în Paritatea 
Puterii de Cumpărare. 


4. Mediul demografic 


Populaţia totală a planetei este de circa 6,7 miliarde locuitori, cu o rată de creştere de 1,15% pe an. 
Aşteptarea de viaţă la naştere este de 63,89 ani pentru bărbaţi şi 67,84 ani pentru femei. 


Mobilitatea forţei de muncă în context internaţional 
a) Calitatea forţei de muncă se referă la atitudinea, educaţia şi îndemânarea persoanelor 
disponibile. 
b) Cantitatea forţei de muncă se referă la numărul persoanelor disponibile care au deprinderile 
necesare pentru a satisface nevoile angajatorilor. 


5. Mediul cultural 


Elementele culturii: 

e Limba 
Limbajul nonverbal 
Religia 
Valorile şi atitudinile 
Obiceiurile de consum 
Elementele materiale 
Estetica 


e Cultură specifică versus cultură difuză (Cât de mult ne implicăm emoţional.) 

În cazul culturii specifice relaţiile cu subordonații sunt separate complet de alte relaţii. În acest tip 
de cultură „nu se amestecă afacerile cu plăcerea”. Relaţiile în cadrul organizaţiei sunt cordiale, însă 
superficiale şi nu prea există cazuri când persoanele ajung să se cunoască la un nivel personal (să-şi 
cunoască familia, viaţa etc.). 


Cultura difuză consideră că toate relaţiile se întrepătrund. Relaţiile de afaceri sunt pe termen lung 
şi evoluează şi pe plan personal. Acest aspect este important şi în cazul managerului care trebuie să 
răspundă în faţa acţionarilor (este benefic pentru acesta să dezvolte o relaţie de prietenie cu aceştia). 


6. Mediul legal 


Mediul legal în care îşi desfăşoară activitatea de marketing o companie prezintă o importanţă nu 
numai pentru evitarea încălcării legislaţiei în vigoare dar şi pentru a utiliza oportunităţile oferite de 
către acest cadru. Mediul legal are un impact deosebit asupra: 

- negocierii şi încheierii de contracte cu parteneri locali; 

- natura relaţiei cu distribuitorii, reprezentanţii (agenţii) sau comisionarii; 

- răspunderii companiei față de daunele sau defectele produsele sale; 

- natura activităţii de promovare; 

- legislaţia în domeniul protecţiei drepturilor de proprietate intelectuală; 

- conduita competitivă a companiei, respectiv impactul legislaţiei în domeniul concurenţei asupra 
strategiilor competitive ale companiilor de pe o anumită piaţă. 


e publicitatea înşelătoare este definită drept „orice activitate de publicitate care, prin orice 
modalitate, incluzând prezentarea ei, decepţionează sau este foarte probabil a decepţiona persoanele 
cărora le este adresată sau la care ajunge şi care, prin natura sa înşelătoare, este cel mai probabil a le 
afecta comportamentul viitor iar prin acest lucru, din aceste motive, afectează sau este foarte probabil a 
afecta un competitor”. Accentul se pune pe informaţiile înşelătoare cu privire la caracteristicile 
bunurilor şi serviciilor şi îndeosebi: 

- disponibilitatea produsului; 

- natura; 

- execuţia; 

- compoziţia; 

- metoda de producţie; 

- data de producţie; 

- compatibilitatea utilizării produsului în anumite scopuri; 
- utilizări; 

- cantitate; 

- originea comercială şi geografică; 

- rezultatele care se pot aştepta de la utilizarea produsului; 
- preţul şi modalitatea de calcul a preţului; 

- condiţiile în care bunurile sunt livrate sau serviciile oferite. 


e publicitatea comparativă este „orice modalitate de a face publicitate prin care se identifică 
explicit sau implicit un competitor sau bunurile oferite de către un competitor”. Publicitatea 
comparativă nu este interzisă în totalitate însă ea trebuie să satisfacă anumită standarde minime pentru 
a fi acceptată. Acestea sunt: 

- nu este înşelătoare; 

- compară bunuri sau servicii care satisfac aceleaşi nevoi sau sunt destinate aceloraşi scopuri; 

- compară în mod obiectiv caracteristici ale produselor şi serviciilor care sunt materiale, 
relevante, verificabile şi reprezentative, incluzând preţurile; 

- nu discreditează şi nu denigrează mărcile de comerţ, brand-urile sau alte elemente distinctive 
(mărci, bunuri, servicii, activităţi şi circumstanţe); 

- pentru bunurile de o anumită origine desemnată, publicitatea comparativă se face doar faţă de 
bunuri de aceeaşi origine desemnată; 

- nu utilizează incorect un avantaj al reputației unui nume de marcă sau alt semn distinctiv al 
unui competitor sau al originii desemnate a unor produse concurente; 


- nu prezintă bunuri sau servicii ca imitări sau produse replică la bunuri şi servicii care sunt 
protejate prin nume de comerţ; 

- nu creează confuzie între comercianţi, între producător şi agenţia de publicitate sau între 
numele acestora. 


e legislația în domeniul concurenţei include câteva axe fundamentale de acţiune. Acestea sunt: 
- eliminarea abuzului de poziție dominantă; 
- interzicerea acordurilor anticoncurenţiale între firme; 
- controlul concentrărilor economice; 
- controlul ajutorului de stat. 


e Abuzul de poziţie dominantă 

Legislaţia europeană defineşte poziţia de dominanţă a unei firme drept „o poziţie de putere 
economică de care se bucură o companie şi care îi permite să prevină menţinerea unei competiţii 
eficiente pe piaţa relevantă, conferindu-i acesteia abilitatea de a se comporta într-o măsură apreciabilă 
independent de competitorii săi, de clienţii săi şi în final de consumatori”. 

Raportat la cotele de piaţă ale unei firme, autorităţile în domeniul concurenţei au următoarele 
calificări: 

- o cotă de piaţă de peste 75% este considerată specifică monopolului; 

- o cotă de piaţă de peste 50%, însoțită de cote scăzute ale concurenţilor, este calificată drept o 
poziţie dominantă; 

- în anumite condiţii, chiar cote de piaţă între 40-50% pot conferi o poziţie dominantă; 

- cote de piaţă de sub 25% nu sunt luate în considerare în analiza poziţiilor dominante. 

Abuzul poate fi de două mari categorii: 

A. abuzul de exploatare: se referă la situaţia în care o compania aflată într-o poziţie dominantă 
impune preţuri mai ridicate decât cele considerate competitive, reuşind să îşi mărească încasările prin 
creşterea preţurilor tocmai datorită poziţiei de care dispune pe piaţă; 

B. Abuzul de excludere: se referă la utilizarea unor diferite practici de afaceri de către o firmă 
într-o poziţie dominantă pentru a preveni apariţia unei concurenţe reale pe piaţa în cauză. 


Tabel nr. 10 


Abuzul de excludere în legislaţia europeană a concurenţei 
ÎI Blocare orizontală Blocare verticală 


- rabaturi de loialitate - presiune asupra 
- pachete de produse cu mărci diferitejmarjelor comerciale ale 
(engl. „bundling ”) ompetitorilor (engl. 


E xcludere 
prin preţuri 


- preţuri de ruinare „margin squeeze”) 


- impunerea exclusivităţii de marcă 
Exeludere care nu este [(engl. „single branding”) - refuzul de a aproviziona 
bazată pe preţuri - legarea produselor (engl. „tying ”) 


e  Acordurile între firme 

Prevederile privind acordurile între firme se aplică îndeosebi cu privire la două tipuri de relaţii 
între firme. Este vorba de relaţia unei firme cu concurenţii săi (acordurile pe orizontală) sau relaţia 
unei firme cu lanţul său de valoare, respectiv furnizori sau distribuitori (acordurile pe verticală). 


1) Acordurile pe orizontală 
Cele mai reprezentative acorduri pe orizontală sunt cartelurile. Acestea sunt considerate cele mai 
anticoncurenţiale practici de afaceri, fiind sancţionate drastic de către autorităţile în domeniul 
concurenţei în țările dezvoltate. 


Articolul 5 din Legea Concurenţei din România (echivalentul articolului 81 din Tratatul Uniunii 
Europene), califică drept carteluri „orice înţelegeri exprese sau tacite între agenţii economici ori 
asociaţiile de agenţi economici, orice decizii luate de asociaţiile de agenţi economici şi orice practici 
concertate, care au ca obiect sau au ca efect restrângerea, împiedicarea ori denaturarea concurenţei pe 
piaţa românească sau pe o parte a acesteia”. 


2) Acordurile pe verticală 

- controlul de către producător a preţurilor practicate de către distribuitorii independenți 
(engl. „resale price maintenance”). Legislaţia în domeniul concurenţei interzice producătorului să 
fixeze în formă absolută preţurile pe care distribuitorii le practică şi să apeleze doar la preţuri 
recomandate. 

- distribuţia exclusivă = este cazul de distribuţie în care producătorul acordă exclusivitate pe un 
anumit teritoriu unui anumit distribuitor independent. 


PARTEA A II-A: Activităţile de marketing internaţional 


1. Internaţionalizarea afacerilor: caracteristică a 
mediului de afaceri contemporan 


Forme strategice de pătrundere pe pieţele externe 
e exportul - principala modalitate de acces pe o piaţă externă; 
licențierea; 
franchising-ul; 
înființarea unei societăți-mixte; 
investiția străină directă. 


Etapele procesului de internaționalizare: 
Pentru a realiza procesul de internaționalizare, firmele parcurg 4 etape: 
1) activități de export neregulate; 
2) export prin reprezentanți; 
3) stabilirea uneia sau a mai multor filiale în străinătate; 
4) construirea unei capacități productive în străinătate. 


Riscurile cu care se confruntă o firmă care doreşte să se extindă pe o piață externă: 
1) uriaşa datorie externă a unor țări (cum ar fi: Brazilia, Polonia şi Bulgaria); 
2) guverne instabile; 
3) probleme de schimb valutar; 
4) condițiile impuse de guvern la accesul pe piață al firmelor străine, cât şi birocrației; 
5) tarife şi alte bariere comerciale; 
6) corupția; 
7) pirateria tehnologică; 
8) costul de producţie ridicat şi adaptării costisitoare a sistemului de comunicaţie. 


2. Strategia în marketingul internaţional 


Strategia reprezintă un plan pe termen lung destinat atingerii unui scop sau obiectiv. Ea 
denotă direcţia pe care o va urma întreprinderea pentru fructificarea oportunităţilor oferite de 
piaţă şi modul în care vor fi alocate resursele. 

Strategia poate fi formulată şi implementată la diferite niveluri ale unei companii: 

1. strategia firmei (corporativă): reflectă modul de gestionare a portofoliului de afaceri la nivelul 
unei firme. 

2. strategia unităţilor strategice de afaceri: reprezintă strategia utilizată de un compartiment sau 
divizie, ce participă la realizarea de produse destinate unor segmente diferite de piaţă; 

3. strategia funcţională: se aplică la nivelul fiecărui compartiment funcţional, având ca principal 
scop alocarea resurselor necesare. Fiecare firmă îşi va formula o strategie specifică în domeniul 
cercetării şi al dezvoltării, al producţiei, al marketingului ca şi al finanţelor. 

4. strategia operaţională: reprezintă o prelungire a strategiei funcționale la nivelul unităților de 
operare. 

Planificarea strategică este procesul de creare şi menţinere a unui raport de adecvare 
strategică între obiectivele şi capacităţile organizaţiei, pe de o parte, şi obiectivele sale de 
marketing în permanentă schimbare, pe de alta. Presupune definirea unei misiuni clare a 


companiei, stabilirea unor obiective conforme cu misiunea, conceperea unui portofoliu judicios 
de activităţi şi coordonarea strategiilor funcţionale. 


Tipologia strategiilor de marketing 


Philip Kotler a identificat patru categorii de strategii concurenţiale pe care firmaa le poate 
utiliza. Ele se bazează pe poziţia deţinută de firmă în cadrul pieţei, deci pe cota de piață a 
întreprinderii. Strategiile avute în vedere sunt: 

l. strategia liderului de piaţă: respectiv a companiilor care deţin cea mai importantă poziţie de pe 
piaţă; 

2. strategia concurenţială, respectiv a companiilor care concurează direct liderul şi aspiră la 
poziţia deţinută de acesta; 
apropiere până la similitudine cu strategia celor care deţin supremaţia pe piaţă; 

4. strategia specialistului, avută în vedere de companiile care îşi concentrează activitatea pe un 
segment sau o nişă de piaţă. 


3. Cercetarea de marketing internaţional 


Țara unde se: 
- consumă cea mai mare cantitate de ciocolată este... Elveţia; 
- consumă cea mai mare cantitate de brânză este... Grecia; 
- consumă cea mai mare cantitate de vin este... Franţa; 
- consumă cea mai mare cantitate de cereale la micul dejun este... Marea Britanie; 
- consumă cea mai mare cantitate de ceai... Irlanda; 
- consumă cea mai mare cantitate de ţigări... Austria; 
- consumă cea mai mare cantitate de parfumuri... Franţa. 
Strategiile de marketing ale marilor firme depind de informaţiile acumulate cu privire la 
comportamentul de cumpărare al consumatorilor. 


Tipuri de cercetări de marketing în funcţie de tipul informaţiilor generate de cercetare 
e Cercetarea calitativă 
e Cercetarea cantitativă 


Metode calitative de studiere a pieţei 
1) Metodele de studiere a motivaţiilor 


a) Interviul în profunzime nedirijat: 

Interviul în profunzime nedirijat este o discuţie în profunzime, care are loc între un operator 
specializat (are cunoştinţe de marketing şi psihologie) şi un subiect (intervievat), cu scopul obţinerii 
unor informaţii numeroase şi de o mare acuratețe. 

Această metodă prezintă următoarele caracteristici: operatorul de interviu nu deţine un set de 
întrebări prestabilite, tehnica presupune utilizarea unor eşantioane mici, durata unui interviu este destul 
de mare (30 — 45 minute, până la două ore), permite observarea în totalitate a comportamentului 
nonverbal. Ex: „Aţi afirmat că marca X este de foarte bună calitate. Puteţi explica ce înseamnă aceasta 
din punctul dumneavoastră de vedere?” 


b) Interviul semidirijat: 

Spre deosebire de interviul în profunzime nedirijat, interviul semidirijat se realizează cu ajutorul 
unui ghid de interviu, conceput în prealabil. Ghidul de interviu conţine temele care ar trebui abordate 
pe parcursul discuţiei. Acest tip de interviu durează între 30 minute şi o oră. 

c) Discuţia focalizată de grup (FOCUS-GRUP): 

Discuţia focalizată de grup este o tehnică de cercetare calitativă, ce constă în stabilirea unei 
discuţii, pe o anumită temă, în cadrul unui grup alcătuit, de regulă, dintr-un număr de la 8 la 12 
persoane. 

Discuţia focalizată de grup urmăreşte atingerea anumitor zone de interes: 

1) testarea unei idei sau a unui concept de nou produs; 

2) studierea atitudinii şi a comportamentului consumatorului etc. 


2) Metodele proiective (duc la cunoaşterea personalităţii indivizilor). 


a) Tehnicile de asociere: 

Tehnicile de asociere constau în realizarea de către subiecţii supuşi investigaţiei, a unor asocieri 
de cuvinte sau imagini, pornind de la un anumit stimul. 

- Asocierea liberă presupune un grad ridicat de implicare a subiectului în testul efectuat, de 
exemplu cercetătorul pronunţă un cuvânt, iar subiectul răspunde cu un alt cuvânt, primul care-i vine în 
minte. 

- Asocierea dirijată presupune un grad mai redus de implicare a subiectului în testul efectuat; 
persoana intervievată asociază un stimul dat cu unul sau mai mulți termeni extraşi de pe o listă. Poate 
fi: de cuvinte şi de imagini. 

Temă practică: definirea imaginii care s-a format în rândul utilizatorilor români cu privire la 
anumite mărci de automobile. 

Mărcile supuse investigaţiei sunt: BMW, DAEWOO, MERCEDES, PORSCHE, ROLLS- 
ROYCE, VOLKSWAGEN, VOLVO. 

Fiecărei mărci trebuie să şi se asocieze unul dintre următorii termeni: convenabilitate, fiabilitate, 
lux, prestigiu, siguranţă, sportivitate, viteză. 


b) Tehnicile de construcţie: 

Tehnicile de construcţie presupun ca, la un anumit stimul, subiectul intervievat să construiască un 
dialog, un scenariu, sau să construiască o descriere. Se cunosc următoarele categorii: 

- Testul apercepţiei tematice: 

A fost elaborat de psihologul american H. A. Murray în anul 1935 şi presupune utilizarea unei 
serii de imagini vagi, cu semnificaţie ambiguă, pornind de la care un subiect trebuie să inventeze o 
anumită întâmplare. De exemplu în ce situaţie ar dori mai mult să fumeze un individ: dacă aşteaptă la 
spital, la o petrecere sau aşteaptă în faţa unui cinematograf. 

- Tehnica benzilor desenate: 

Presupune prezentarea unui desen sau a unei benzi de desene. Există un text înscris pe desen, care 
trebuie continuat de subiect. 

Testul frustrării este o variantă a tehnicii benzilor desenate ce permite evaluarea personalității 
unui individ, în funcţie de modul în care reacţionează în caz de frustrare (ex: 24 de desene). 

- Tehnica persoanei a treia se referă la cum ar reacţiona subiectul într-o anumită situaţie (care 
crede că ar fi atitudinea terței persoane). 

Lista de cumpărături este o variantă a tehnicii persoanei a treia. Subiectul primeşte o listă de 
cumpărături, cerându-i-se să descrie personalitatea şi caracterul posesorului listei. 

- Tehnica portretului chinezesc: 

Face apel la imaginaţia subiecţilor, transpunându-i într-o altă lume. Necesită o apreciere negativă 
sau pozitivă. 

De exemplu: dacă s-ar evalua punctele tari şi punctele slabe ale TVR, întrebările ar fi de genul: 

„Dacă TVR ar fi un animal, acesta ar fi ...”; 

„Dacă TVR ar fi un om celebru, acesta ar fi ...” etc. 


c) Tehnicile de completare presupun completarea unui stimul incomplet şi pot fi clasificate 
astfel: 

- Testul completării frazei: subiectul supus investigaţiei trebuie să completeze o frază neterminată 
cu ceea ce-i vine imediat în minte. 

De exemplu: „Oamenii care nu fumează sunt ..... (mai sănătoşi)” 

- Testul continuării povestirii: subiectului şi se oferă începutul unei povestiri şi apoi şi se cere să o 
continue. 

De exemplu: dialog între doi soți aflaţi într-un magazin pentru a cumpăra o maină de spălat. 


d) Tehnici de exprimare: se bazează pe jocul dramatic liber şi pe dezvoltarea spontaneității 
subiecţilor. Se împart în următoarele categorii: 
a) Psihodrama: a fost elaborată de medicul american J.L. Moreno şi stimulează exprimarea liberă 
(subiectul joacă propriul personaj). 
b) Interpretarea de roluri: subiectului şi se cere să-şi asume rolul unei alte persoane sau chiar al 
unui obiect (ex: consumatorului şi se oferă rolul vânzătorului). 


3) Metode de creativitate: sunt utilizate pentru găsirea unor idei de noi produse. 

A. METODELE INTUITIVE: se utilizează în cadrul grupurilor de creativitate, bazându-se pe 
ideea că un grup de indivizi este mai creativ decât un individ. 

a) Brainstormingul: vizează descoperirea unui număr cât mai mare de idei. Grupul de 
creativitate: 6 — 12 persoane. Creatorul metodei: A.F. Osborne a pornit de la ideea potrivit căreia 
capacitatea creatoare a individului este frânata de raționamente şi evaluări. 

Temă practică: ce afacere consideraţi ca ar fi profitabilă în prezent? (crearea unui nume de firma 
si a unei campanii publicitare timp: 30 min) 

b) Sinectica: se bazează pe realizarea unor analogii. A fost elaborată de J.J. Gordon şi porneşte 
de ipoteza că obiceiurile dobândite împiedică individul să abordeze într-o nouă viziune o problemă 
care-i este familiară (ex: cum atragem clienţi noi?). 


B. METODELE RAȚIONALE: presupun căutarea unor idei de noi produse, pornind de la 
analiza sistematică a celor existente; 

a) Analiza problemelor se utilizează pentru piaţa bunurilor cu destinaţie productivă şi presupune 
observarea comportamentului clienţilor actuali (utilizatori ai produsului) şi identificarea problemelor 
care apar în timpul utilizării; 

b) Metoda inventarierii caracteristicilor presupune analizarea tuturor caracteristicilor principale 
ale produsului şi modificarea acestora, cu scopul de a se ajunge la o îmbunătăţire care să stea la baza 
unui nou produs (ex: ouăle Kinder). Presupune elaborarea unei liste de caracteristici; se pun 
următoarele întrebări în legătură cu acestea: De mărit? De micşorat? De adaptat? De înlocuit? etc. 

c) Analiza morfologică a fost elaborată de Zwicky şi presupune descompunerea produsului în 
funcţie de cele mai importante dimensiuni (A, B, C etc.) şi găsirea unor soluţii posibile pentru fiecare 
dimensiune (A1, A2, B1, B2, B3, etc.) 

d) Matricea descoperirilor a fost elaborată de psihosociologul Abraham Moles şi constă în 
explorarea sistematică a tuturor soluțiilor posibile cu ajutorul unei matrice. 

De exemplu: sugerați o idee de creare a unei publicații 
DOMENIUL 
Economic | Politic | Juridic | Cultural | Sportiv | Medical 


Cotidiană 
Săptămânală 
Bilunară 
Lunară 
Trimestrială 
Semestrială 
Anuală 


FRECVENȚA 

Metode cantitative de studiere a pieţei 


Proiectarea chestionarului - Elaborarea întrebărilor 
La începutul chestionarului pot fi admise şi aşa-numitele întrebări “de spart gheaţa”, care nu au 
legătură cu informaţia dorită dar facilitează obţinerea acesteia. 
Putem utiliza următoarele tipuri de întrebări: 
a) deschise: respondentul îşi formulează singur răspunsurile, folosind propriile cuvinte, fără să-i 
fie limitate variantele de răspuns. 
De exemplu: “La ce vă uitaţi când doriţi să achiziţionaţi un telefon mobil?”, “Cum aţi îmbunătăţii 
calitatea acestui produs?”, “De ce ai ales acest model?” etc. 
b) închise: solicită respondentului să facă o alegere din două sau mai multe variante de răspuns 
prezentate în chestionar. 
Pot fi: 
- dihotomice: posedă două variante de răspuns: da/nu, feminin/masculin etc. 
- cu alegere multiplă: conţin o listă cu peste două variante de răspuns (în ce categorie de vârstă 
vă încadraţi: sub 17 ani, 18-24 ani, 25-34 ani, 35-49 etc.) 
c) mixte: conţin o combinaţie dintre întrebările deschise şi închise. 
De exemplu: Care dintre următoarele motive au stat la baza cumpărării televizorului dvs?: 
calitatea foarte ridicată; design foarte modern; raport calitate-preţ; alte motive. Care? 
Se recomandă ca întrebările să fie cât mai scurte cu putinţă pentru a fi interpretată în acelaşi fel de 
toţi respondenţi. 


12 


PARTEA A III-A: Strategia mixului de marketing internaţional 


Argumentele principale în dezbaterea standardizare globală versus adaptare 


locală 


Argumente pentru 
standardizare 


Argumente pentru 
adaptare locală 


Factori care concură 
la importanţa 
diferitelor argumente 


- economii de scală în producţie, 
cercetare şi dezvoltare, 
promovare, etc. 

- uniformitate şi imagine globală; 
- consistenţă cu consumatorii 
mobili; 

- planificare şi control mai facile; 
- reducerea costurilor de stocare; 
- experienţă sinergică şi 
transferabilă între pieţe. 


- dezvoltarea pieţei; 

- diferenţe de natură 
economică; 

- cultura; 

- diferenţe în percepția 
consumatorilor; 

- concurenţă diferită; 

- diferenţe tehnologice; 
- diferenţe sociologice; 
- diferenţe în condiţiile 
naturale; 


- sectorul industrial; 

- tipul de client; 

- nivelul de servicii 
oferite produsului; 

- metoda de intrare pe 
piaţă; 

- relaţia sediu central — 
filială; 

- mărime companie 
(cifră de afaceri şi 
număr personal). 


- diferenţe legale şi 
politice; etc. 


1. Strategia de produs 


Orice produs care este tranzacţionat pe piaţă are două categorii de atribute: 
- atribute tangibile: care sunt date de proprietăţile fizico-chimice ale produsului 
- atribute intangibile: sunt date de utilitatea conferită de consumul produsului, respectiv de 
satisfacția subiectivă simțită de către consumator dată de actul de consum. 


Gama de produse 


Din perspectiva planificării strategice de marketing, o gamă de produse este identificată, de cele 
mai multe ori, cu o unitate strategică de afaceri. 
O gamă de produse este caracterizată prin următoarele dimensiuni: 
- lărgimea gamei: dată de numărul diferitelor linii de produs care o compun; 
- lungimea gamei: dată de numărul articolelor pe care le cuprinde; 
- adâncimea gamei: constă în varietatea de mărci, modele, dimensiuni şi culori oferite în 
ansamblul liniilor de produs ce o compun; 
- omogenitatea gamei: exprimă gradul de asociere existentă între diferitele linii componente sub 
aspectul utilizării finale, cerinţelor de fabricaţie, canalelor de distribuţie, etc. 


Standardizare vs adaptare locala în politica de produs 


e Standardizarea în politica de produs reprezintă desfacerea pe plan internaţional a aceluiaşi 
produs/serviciu, cu aceleaşi caracteristici. 

Standardizarea prezintă următoarele avantaje: reducerea costurilor; crearea unei mărci globale; 
acelaşi mesaj publicitar peste tot în lume (scăderea cheltuielilor cu publicitatea) şi menţinerea clienţilor 
care au o mobilitate internaţională ridicată. 

Ex: orice client al firmei Mc Donald”s în ţara de origine, atunci când călătoreşte în străinătate, va 
recunoaşte uşor un restaurant Mc Donald's şi produsele acestuia şi va prefera să consume produsele 
cunoscute decât să experimenteze ceva nou, care ar putea însemna preţuri mai mari şi produse pe care 
nu le cunoaşte. 

Ca dezavantaj este considerat faptul că multe firme nu reuşesc să pătrundă uşor pe pieţe noi, în 
special atunci când pe piaţa locală există un model de consum puternic individualizat şi există tradiţii 
de consum. 

Exemple: Standardizarea a avut succes în cazul unor produse, cum ar fi: aparate de fotografiat, 
bunuri electronice, maşini-unelte etc. 


e Adaptarea locală reprezintă lansarea unor produse ale căror caracteristici sunt adaptate 
modelului de consum local. 

Avantajul este faptul că produsele vor fi mai uşor de acceptat de către consumatori. 

Printre dezavantaje se numără: nesiguranța consumatorilor în ceea ce priveşte calitatea 
produsului respectiv, precum şi costuri mai ridicate (dacă piaţa locală este mică, poate fi neprofitabil să 
adaptezi produsul la consumul local). 

Exemple: General Foods combină diferite sortimente de cafea: pentru britanici (care consumă 
cafeaua cu lapte), pentru francezi (care beau cafeaua neagră) şi latino-americani (cărora le place gustul 
de cicoare). 


Numele de marcă pe piaţa internaţională 


Numele de marcă (engl. „brand”) reprezintă, conform Asociaţiei Americane de Marketing 
(AMA), „un nume, un termen, un semn, simbol sau design sau o combinaţie între acestea prin care se 
intenţionează identificarea bunurilor sau serviciilor oferite de către un vânzător sau un grup de 
vânzători şi diferenţierea acestora faţă de cele oferite de către concurenţă”. 

Loialitatea faţă de numele de marcă este definită drept „un angajament sincer al consumatorului 
de a achiziţiona din nou sau de a se asocia cu un produs sau serviciu preferat în viitor, în ciuda unor 
influenţe sau eforturi de marketing conjuncturale din partea unor producători competitori de a cauza 
modificarea comportamentului de consum”. 

Asocierile numelui de marcă reprezintă „orice este asociat în memorie cu un anumit nume de 
marcă”. 

Imaginea numelui de marcă reprezintă „un set de asocieri de nume de marcă, de regulă grupate 
într-un mod care are consistență”. Imaginea unui nume de marcă se construiește în mintea fiecărui 
consumator ca urmare a experienței de consum dar şi a expunerii consumatorului la campaniile de 
comunicare din partea companiei. 


2. Strategia de preț pe piața internațională 
O companie poate opta pentru următoarele strategii generice privind prețul: 


1. strategia standard de preț (engl. „standard pricing”): compania percepe acelaşi preţ 
indiferent de piața pe care desface produsul său. Astfel, producătorul stabileşte un preț unic la 
care oferă produsul distribuitorilor de pe diferitele pieţe. Consumatorul final este cel care va 
plăti toate costurile suplimentare generate de aducerea produsului pe canalul de distribuție. 

2. strategia formulei standard de preț (engl. „standard formula pricing”): compania nu 
utilizează acelaşi nivel absolut al prețului ci o formulă standard de stabilire a prețului pe fiecare 
piață. Astfel, pe lângă elementele de cost care apar şi în cazul strategiei standard de preț (la 
prețul internațional se adaugă taxele, costurile de transport şi asigurare, etc. de pe piața locală) 
se adaugă şi elemente de cost specifice fiecărei pieţe naţionale (cum ar fi, de exemplu, costurile 
de promovare specifice strategiei companiei pe fiecare piaţă). În final, preţul de pe fiecare piaţă 
poate manifestă variaţii sensibile. 

3. strategia adaptării preţului (engl. „price adaptation”): compania acordă managerilor locali o 
autonomie mare în ceea ce priveşte stabilirea preţului de pe fiecare piaţă. O astfel de strategie 
este considerată a fi cea mai aproape de consumatori şi de specificul pieţei locale. 

4. strategia de stabilire strategică a preţului (engl. „strategic pricing”): compania ia decizia de 
stabilire a preţurilor pe fiecare piaţă în funcţie de poziţia sa competitivă pe aceste pieţe precum 
şi de obiectivele strategice avute în vedere. Astfel, pe o anumită piaţă pe care compania are o 
cotă de piaţă mai redusă poate fi mai redus decât pe o piaţă în care compania are prima cotă de 
piaţă. În acelaşi timp, stabilirea preţului pe fiecare piaţă se poate raporta la preţurile practicate 
de către concurenţi. Poziționarea strategică a companiei pe diferitele pieţe poate determina 
niveluri semnificativ diferite între preţurile absolute. 

5. strategia stabilirii preţului pentru atingerea unor obiective interne (eng. „internal 
pricing”): având în vedere transferurile unor diferite resurse între filiale de pe diferite pieţe 
precum şi diferenţele de fiscalitate, profitabilitate, etc., compania poate decide ca tranzacţiile 
între filiale să se realizeze al preţuri care urmăresc diferite obiective de politică internă a 
companiei, precum transferul profiturilor sau minimizarea taxelor plătite de către companie. 


3. Strategia de distribuţie pe piaţa internaţională 
Tipuri de distribuţie 


1) Distribuţia integrată: se referă la politica companiei de a vinde direct clienţilor de pe pieţele 
străine. Altfel spus, compania investeşte propriile resurse în construirea sistemelor de distribuţie iar 
între clientul final şi companie nu există nici un intermediar. Distribuţia integrată mai poartă 
denumirea de canal de distribuţie fără verigi (canal de distribuţie directă). 

2) Distribuţia independentă este strategia prin care compania apelează la intermediari 
independenţi pentru activitatea de distribuţie. 


Avantaje şi dezavantaje ale distribuţiei integrate versus distribuţiei independente 
Distribuţie integrată Distribuţie independentă 


- nu există o împărţire a riscului; 
- necesitatea stabilirii unui 
sistem de distribuţie 


Avantaje - influență puternică asupra | - transferul riscului; 
activităţilor locale de marketing; | - costurile depind de vânzări; 
- nu există transfer nedorit de | - sisteme existente de distribuţie; 
know-how de marketing 

Dezavantaje | - costuri fixe ridicate; - distanță mare faţă de consumatori; 


- control limitat asupra activităților 
locale de marketing; 
- loialitate limitată a distribuitorilor. 


În funcţie de numărul de intermediari, distribuţia poate fi: 
1) distribuţia exclusivă: 

Această strategie este utilizată în cazul unui număr foarte restrâns de intermediari. Se aplică în 
situaţia în care producătorul doreşte să aibă controlul asupra prestaţiilor intermediarilor, precum şi în 
situaţia în care nu se doreşte ca intermediarii să comercializeze produsele concurente. Distribuitorul 
exclusiv comercializează decât bunurile unui singur producător de acelaşi tip. 

2) distribuţia selectivă: 

Această strategie implică utilizarea mai multor intermediari dispui să distribuie un anumit produs. 
Producătorul face publice anumite criterii prin care selecționează distribuitorii. Teoretic, poate exista 
un număr extrem de ridicat de distribuitori ale aceluiaşi producător atât timp cât aceştia satisfac 
criteriile cerute de către producător. Distribuţia selectivă conduce la scăderea considerabilă a efortului 
de comercializare, permiţând producătorului să realizeze o acoperire mai bună a pieţei, în condiţiile 
unui control bun asupra distribuţiei şi a unor costuri mai mici. 

3) distribuţia intensivă: 

Este strategia prin care plasarea bunurilor sau a serviciilor utilizează un număr cât mai mare de 
unităţi de desfacere (detailişti). Această strategie se aplică în special pentru bunurile de larg consum, 
cum ar fi benzina, săpunul, guma de mestecat etc. 

4. Strategia de promovare 


Căi de comunicare: 
publicitatea; 
promovarea vânzărilor; 
sponsorizarea; 
marketing direct; 
relaţiile publice. 


pc = die a 


a. Publicitatea = reprezintă activitatea de comunicare plătită a mesajelor companiei care este 
realizată prin intermediul mijloacelor impersonale. 
Principalele mijloace de comunicare impersonală sunt: 
televiziunea; 
radioul; 
mass media scrisă; 
Internetul; 
panourile publicitare; 
alte mijloace. 


Reguli pentru o publicitate eficientă: 


mesajul publicitar trebuie să se concentreze pe convingerea consumatorilor să cumpere 
produsul şi nu pe amuzarea acestora (o reclamă amuzantă la un produs care are un preţ 
prea ridicat este zadarnică); 

mesajul trebuie să fie uşor de recepționat (consumatorii vizaţi trebuie să se simtă 
familiari cu produsul promovat); de exemplu publicarea unui mesaj publicitar pe o 
vitrină sau într-un ziar, însă scris invers (este nevoie să întorci capul sau să răsuceşti 
ziarul), este inedită, însă nu produce o impresie bună; 

trebuie să ne aşteptăm la o anumită reticenţă din partea consumatorilor vizaţi 
(consumatorii nu cunosc produsul, deci trebuie în primul rând informaţi şi apoi convinşi 
să-l achiziţioneze). Este bine ca reclama să fie testată pe grup restrâns de persoane 
pentru a se observa dacă are impactul dorit; 

trebuie să presupunem că publicul ţintă nu este interesat în vizionarea mesajului publicitar, 
aşa că trebuie ca acesta nu numai să atragă atenţia, dar să o şi păstreze; 

mesajul trebuie să ofere informaţii esenţiale despre produs, astfel încât consumatorii să aibă 
senzaţia că prin cumpărarea produsului iau o decizie inteligentă; 

trebuie să demonstrezi încredere în forțele proprii (să joci pentru a câştiga), în cazul 
unei reclame publicitare modestia nu-şi are locul, astfel produsul trebuie promovat cât 
mai bine pentru a câştiga atenţia consumatorilor. 


b. Promovarea vânzărilor: este un termen generic care reuneşte toate deciziile şi activităţile 
de comunicare de marketing orientate pe termen scurt care încearcă să capteze atenţia, stimuleze 
interesul şi oferi motivații potenţialilor consumatori şi intermediari de a achiziţiona produsele 


companiei. 


16 


Mijloace de promovare a vânzărilor 
Mijloc Grup ţintă Obiectiv 

Cupoane clienţi stimulare testare şi încurajare 
achiziţii repetate 

Reduceri de preţ clienţi încurajare achiziţii repetate 

Mostre clienţi, intermediari | stimulare achiziţii de probă, 
construirea de canale de distribuţie 

Prime de continuitate clienţi încurajare achiziţii repetate 

Oferirea de cantităţi clienţi încurajare creştere consum şi 

suplimentare gratuite achiziţii repetate 

Concursuri cu premii clienţi, distribuitori | stimulare achiziţii de probă 

Chioşcuri de informare | clienţi, intermediari | oferire informaţii, atragere atenţie 

Training clienţi, intermediari | oferire informaţii, îmbunătăţirea 
capacităţilor de vânzare 

Evenimente clienți, intermediari | oferire informații, atragere atenție 

Târguri şi expoziții clienţi, intermediari | oferire informaţii, atragere atenţie, 
stimulare achiziţii de probă, 
construirea de canale de distribuţie 


c. Sponsorizarea: reprezintă oferirea directă de resurse (financiare, personal, produse, etc.) de 
către o organizaţie pentru un eveniment, cauză sau activitate cu condiţia unei asocieri directe a 
propriului nume de marcă. 
Principala motivaţie a sponsorizării constă de regulă în menţinerea de către consumatori a 
contactului cu numele de marcă precum şi sugerarea unui anumit set de valori (asociate cu 
evenimentul, cauza sau activitatea sponsorizată) pentru numele de marcă al companiei. 


d. Marketingul direct: 

Cele mai importante mijloace de comunicare directă sunt: 

- vânzările personale; 

- trimiterea de scrisori personale; 

- comunicarea directă electronică. 

În marketingul direct, fiecare consumator primeşte, cel puţin în mod ideal, o ofertă personalizată. 
Vânzările personale sunt considerate a fi cel mai eficient mecanism de a vinde pe orice piaţă oriunde în 
lume. 


e. Relaţiile publice: reprezintă activitatea planificată de construire şi menţinere a relaţiilor 
dintr-o companie şi public cu obiectivul de a stabili o poziţie evaluată pozitiv a companiei în 
percepțiile acestui public. 

Activitatea de relaţii publice îşi propune să determine ca publicul vizat să înţeleagă şi să accepte 
valorile propuse de către o companie. Dintre categoriile de public care sunt cele mai vizate de către 
activitatea de relaţii publice a unei companii, se pot enumera: 

- publicul investitor: investitorii care cumpără acţiuni ale companiei trebuie să aibă o percepție 
realistă şi obiectivă despre valorile şi obiectivele companiei; 

- funcţionarii publici: relaţiile cu autorităţile guvernamentale de pe pieţele străine poate juca un 
rol cheie în activitatea de marketing a companiei, mai ales în acele ţări în care intervenţionismul public 
este destul de manifest. Fără a asigura aceste autorităţi de bunele intenţii ale companiei precum şi de 
valorile promovate de către companie pe piaţa respectivă, aceste autorităţi pot să iniţieze acţiuni care 
au efecte negative asupra percepţiilor consumatorilor despre companie.; 

- mass media: iau forma acelor relaţii care depăşesc publicitatea propriu-zisă. Relaţia unei 
companii cu mass media poate lua şi forma comunicatelor de presă, conferinţelor de presă sau ale 
evenimentelor publice; 

- proprii angajaţi: o companie cu angajaţi mulţumiţi şi care împărtăşesc valorile fundamentale 
ale companiei va fi o companie care va putea să prezinte mult mai eficient şi consistent aceste valori 
către publicul consumator. 

O formă inedită de relaţii publice este cea demarată chiar de către autorităţile publice. Astfel de 
campanii vizează obiective sociale, respectiv o modificare a comportamentului consumatorilor din 
societatea respectivă care are ca efect creşterea bunăstării generale din societatea respectivă. 


Sursa: 
Muşetescu Adina, Marketing internaţional, Editura Pro Universitaria, Bucureşti, 2007. 

